钦定古今图书集成/明伦汇编/闺媛典/第119卷 > 卫寡夫人
## 钦定古今图书集成/明伦汇编/闺媛典/第119卷 > 卫寡夫人

按刘向《列女传》：“卫寡夫人者，齐侯之女也。嫁于卫，至
城门而卫君死，保母曰：‘可以还矣’。女不听，遂入行三
年之丧。毕，弟立请曰：‘卫，小国也，不容二庖，请愿同庖’。
终不听。卫君使人愬于齐兄弟，齐兄弟皆欲与君，使
人告女，女终不听，乃作诗曰：‘我心匪石，不可转也；我心匪席，不可卷也’。”厄穷而不悯，劳辱而不苟，然后能
自致也；言不失也，然后可以济难矣。《诗》曰：“威仪棣棣，
不可选也。”言其左右无贤臣，皆顺其君之意也。君子
美其贞一，故举而列之于诗也。